### Beslutninger

Fremsendes til Økonomi- og Erhvervsudvalget til behandling i henhold til beslutning i byrådets møde den 14. maj 2025.

###

BESLUTNINGSFORSLAG FRA LA, DD, EL, ALT OG M

Baggrund og begrundelse

Besvarelse på 10 dages forespørgsel fra Liberal Alliance viser, at embedsmænd i [adresse] i stort omfang bistår borgmesteren og rådmændene med både SoMe-kommunikation og udarbejdelse af læserbreve og beslutnings- og budgetforslag. Flere eksperter har kritiseret konkrete sager, hvor kommunens kommunikationsmedarbejdere har udarbejdet indhold til politikere, der ligger i gråzonen mellem saglig information og partipolitik. Det skaber en risiko for, at kommunens ressourcer bruges til at fremme enkelte politikeres synspunkter, hvilket er både økonomisk problematisk og skævvrider vores lokale demokrati.

Skatteborgernes penge skal gå til kommunens kerneopgaver og service for borgerne – ikke til at understøtte enkeltpolitikeres eller partiers kommunikationsstrategier. Når embedsmænd bruges til at producere SoMe-indhold for politikere, er det skattekroner, som i stedet kunne være brugt på borgernære opgaver.

Samtidig giver den nuværende praksis en unfair fordel til rådmænd og borgmesteren, som har adgang til offentligt finansierede kommunikationsmedarbejdere, mens øvrige partier og byrådsmedlemmer må klare deres kommunikation selv. Når offentligt ansatte bruges til at producere SoMe-indhold eller anden materiale der fremsættes af partierne, risikerer de samtidig at blive presset ud i partipolitiske dagsordener, hvilket undergraver forvaltningens neutralitet. Nyere undersøgelser viser da også, at embedsmand oplever, at deres faglighed bliver presset af politiske hensyn.

For at sikre en fair og gennemsigtig politisk kommunikation bør reglerne skærpes, så embedsmænds rolle afgrænses tydeligt.

Beslutningspunkter

For at sikre en klar skillelinje mellem embedsværket og politikernes kommunikation foreslår vi følgende:

At 1) Stop for embedsmænds udarbejdelse af SoMe-indhold frem mod kommunalvalget

- Frem mod kommunalvalget 2025 må embedsmænd i [adresse] ikke udarbejde udkast til sociale medie-opslag for borgmesteren, rådmændene eller andre politikere.

- Dette gælder både tekst, billeder og videoproduktion.

At 2) Stramning og præcisering af reglerne

- Byrådet pålægger Borgmesterens Afdeling at udarbejde en klar og striks retningslinje, der sikrer, at kommunikationsmedarbejdere kun må bistå med information, der er direkte knyttet til kommunens drift og borgerrettede services inden for det enkelte fagområde – og ikke til politiske forslag eller holdninger.

- Retningslinjen skal inkludere en skarp juridisk afgrænsning af, hvad embedsmænd må og ikke må bidrage med.

At 3) Lige adgang for byrådets partier til udkast til beslutningsforslag og budgetforslag

- Alle udkast til beslutningsforslag og budgetforslag, som embedsmænd udarbejder, skal fremlægges for hele det relevante fagudvalg og ikke kun rådmanden eller borgmesteren.

- Dette skal sikre, at alle partier i byrådet har lige adgang til den faglige forvaltning og dermed mindske skævvridningen i den politiske proces.

Med dette forslag ønsker vi at styrke den demokratiske fairness i [adresse] og sikre, at skatteborgernes penge bruges på borgernære opgaver i stedet for at understøtte udvalgte politikere og partiers kommunikationsstrategier.

Ordfører

Sonny Paulsen, Liberal Alliance

Gunner Dahl, Danmarksdemokraterne

Rita Thomsen, Enhedslisten

Steve Steffensen, Alternativet

Stine Olesen, Moderaterne

INDSTILLING FRA BORGMESTERENS AFDELING

### Resume

[adresse] har som organisation behov for at understøtte borgmester og rådmænd ved håndtering af sager og henvendelser. Det omfatter udredning af fakta, jura, økonomi og kommunikation om sager og beslutninger. De gældende retningslinjer sondrer ikke imellem medarbejdergrupper, fagligheder eller opgaver.

Reguleringen vedrørende embedsfolkenes kommunikations-bistand fremgår af de vedhæftede bilag 2-4. Magistraten drøftede reguleringen med udgangspunkt i disse dokumenter d. 18. februar 2025.

### Beslutningspunkter

Det indstilles:

At 1) [adresse] fortsat tilrettelægger kommunens kommunikation i overensstemmelse med den regulering, som fremgår af bilag 2-4.

At 2) Borgmester og rådmænd fortsat står til disposition for udvalgene med enhver oplysning, som udvalgene måtte fordre vedrørende deres sager.

### Sagsforløb

Udvalg: [adresse]

Dato: 26-02-2025

Zenia Karlsen: 18

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 26. februar 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-05-2025

Zenia Karlsen: 2

Fremsendes til [adresse] med bemærkning, at Magistraten i mødet den 6. maj 2025 anbefaler, at byrådet tiltræder Borgmesterens Afdelings indstilling af 23. april 2025.

Liberal Alliance kunne ikke tiltræde og henholder sig til det oprindelige forslag.

Konservative Folkeparti og Alternativet tog forbehold.

Borgmesterens Afdeling udarbejder notat med beskrivelse af rammer og procedure for hjælp til udarbejdelse og sparring vedrørende budgetforslag fra partierne.

Johnny Thomsen var forhindret i at deltage i sagens behandling.

Udvalg: Økonomi- og Erhvervsudvalget

Dato: 21-05-2025

Zenia Karlsen: 4

Udvalget kunne enstemmigt tiltræde indstillingen i overensstemmelse med Magistratens anbefaling.

Stine Olesen var forhindret i at deltage i udvalgets behandling af sagen

Udvalg: [adresse]

Dato: 28-05-2025

Zenia Karlsen: 10

Sagens behandling blev udsat i byrådets møde den 28. maj 2025.

Udvalg: [adresse]

Dato: 10-06-2025

Zenia Karlsen: 3

Øystein Danielsen med bemærkning, at byrådet i sit møde den 10. juni 2025 har vedtaget Magistratens indstilling i overensstemmelse med erklæring fra Økonomi- og Erhvervsudvalget af 21. maj 2025.

Enhedslisten de Rød-Grønnes, Liberal Alliances, Danmarksdemokraternes, Moderaternes og Alternativets byrådsgrupper henholdt sig til deres oprindelige forslag.